**SAISTOŠIE NOTEIKUMI**

Limbažos

2019.gada 28.martāNr.15

**ApstiprinātI**

ar Limbažu novada domes

28.03.2019. sēdes lēmumu

(protokols Nr.5, 51.§)

*PRECIZĒTI*

*ar Limbažu novada domes*

*23.05.2019. sēdes lēmumu*

*(protokols Nr.10, 35.§)*

*Grozījumi izdarīti ar*

*Limbažu novada pašvaldības 23.07.2020. saistošajiem noteikumiem Nr.22*

**Par mājas (istabas) dzīvnieku reģistrācijas, uzskaites,**

**turēšanas un izķeršanas kārtību Limbažu novadā**

*Izdoti saskaņā ar likuma „Par pašvaldībām” 43.panta pirmās daļas 10.punktu, Dzīvnieku aizsardzības likuma 8.panta trešo daļu, Ministru kabineta 21.06.2011.gada noteikumu Nr.491„Mājas (istabas) dzīvnieku reģistrācijas kārtība” 11.punktu, Ministru kabineta 04.04.2006.gada noteikumu Nr.266 „Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 13.punktu*

1. **Vispārīgie jautājumi**
2. Saistošie noteikumi (turpmāk tekstā – Noteikumi) nosaka prasības mājas (istabas) dzīvnieku reģistrācijai, uzskaitei, turēšanai Limbažu novada administratīvās teritorijā, kā arī nosaka mājas (istabas) dzīvnieku īpašnieka un turētāja tiesības un pienākumus, kā arī klaiņojošo dzīvnieku izķeršanas kārtību Limbažu novadā.
3. Noteikumos lietotie termini:
   1. **mājas (istabas) dzīvnieki** – dzīvnieks, kuru cilvēks tur savam priekam,
   2. **mājas (istabas) dzīvnieku reģistrs** – valsts vienotā informācijas sistēmas datubāze, ko veido Lauksaimniecības datu centrs,
   3. **mājas (istabas) dzīvnieku** **ķērājs** – šo Noteikumu izpratnē ir Limbažu novada Pašvaldības policisti vai cita Limbažu novada pašvaldības pilnvarota persona, kas normatīvajos aktos noteiktā kārtībā apmācīta klaiņojošu dzīvnieku ķeršanā un kurai ir apliecība, kas dod tiesības ķert klaiņojošus dzīvniekus,
   4. **sabiedriska vieta** – parki, skvēri, peldvietas, sporta laukumi vai jebkura cita publiski pieejama vieta.
4. Šo Noteikumu mērķis ir nodrošināt veselīgu un tīru vidi Limbažu novada administratīvajā teritorijā, lai mājas (istabas) dzīvnieku turēšana neradītu draudus cilvēkiem un dzīvniekiem, nodrošinātu to reģistrāciju un samazinātu mājas (istabas) dzīvnieku radīto traumu skaitu, kā arī novērstu dzīvnieku klaiņošanu.
5. Noteikumu prasību ievērošanu savas kompetences ietvaros uzrauga un kontrolē Limbažu novada Pašvaldības policija.
6. **Mājas (istabas) dzīvnieku** **reģistrācijas un uzskaites kārtība**
7. Limbažu novada administratīvajā teritorijā esošie mājas (istabas) dzīvnieki – suņi, īpašniekam vai turētājam ir jāreģistrē mājas (istabas) dzīvnieku reģistrā Latvijas Republikā spēkā esošajos normatīvajos aktos (turpmāk – normatīvie akti) noteiktajā kārtībā.
8. Limbažu novada administratīvā teritorijā esošo mājas (istabas) dzīvnieku reģistrāciju mājas (istabas) dzīvnieku reģistrā, normatīvajos aktos noteiktā kārtībā var veikt mājas (istabas) dzīvnieka īpašnieks vai turētājs, izmantojot datu centra vai vienotā valsts un pašvaldību pakalpojumu portāla www.latvija.lv identifikācijas pakalpojumus. Mājas (istabas) dzīvnieka īpašnieks vai turētājs dzīvnieka reģistrāciju var lūgt veikt praktizējošam veterinārārstam, Lauksaimniecības datu centra reģionālajās struktūrvienībās.
9. Par mikroshēmas implantēšanu mājas (istabas) dzīvniekam (sunim) un tā reģistrēšanu Mājas (istabas) dzīvnieku reģistrā normatīvajos aktos noteiktajā kārtībā ir atbildīgs mājas (istabas) dzīvnieka īpašnieks vai turētājs.
10. **Mājas (istabas) dzīvnieku** **turēšanas kārtība**
11. Mājas (istabas) dzīvnieku īpašnieks un turētājs nodrošina mājas (istabas) dzīvnieku turēšanu atbilstoši normatīvo aktu prasībām.
12. Mājas (istabas) dzīvnieku īpašniekam un turētājam ir pienākums:
    1. veikt mājas (istabas) dzīvnieka vakcināciju atbilstoši normatīvo aktu prasībām;
    2. pēc mājas (istabas) dzīvnieka pazušanas konstatēšanas nekavējoties ziņot pašvaldības policijai;
    3. nepieļaut, ka mājas (istabas) dzīvnieki rada netīrību daudzdzīvokļu dzīvojamo māju koplietošanas telpās un sabiedrisko ēku telpās, kā arī sabiedriskajās vietās ārpus telpām Limbažu novada teritorijā;
    4. nebarot mājas (istabas) dzīvniekus daudzdzīvokļu māju koplietošanas telpās.
13. Personām, kas baro mājas (istabas) dzīvnieku sabiedriskā vietā, jānodrošina barošanas vietas sakopšana.
14. Bezsaimnieka kaķus atļauts izmitināt dzīvojamo māju koplietošanas telpās un tai pieguļošā teritorijā, ja atbilstoši īpašnieku noteiktajai kārtībai ir saņemta tās nekustamā īpašuma koplietošanas telpu daļas vai attiecīgās zemes vienības kurā paredzēts kaķus izmitināt, īpašnieku rakstiska atļauja.
15. Ja dzīvojamās mājas īpašnieki pieļauj savā īpašumā/kopīpašumā un pieguļošajā teritorijā bezsaimnieka mājas (istabas) dzīvnieku turēšanu, tie ir atbildīgi par normatīvo aktu ievērošanu attiecībā uz labturību un sadarbojas ar pašvaldību, lai veicinātu šādu dzīvnieku sterilizāciju un vakcināciju.
16. Pilsētā ārpus norobežotās teritorijas suns bez pavadas īpašnieka vai turētāja uzraudzībā un redzeslokā tādā attālumā, kādā īpašnieks vai turētājs spēj kontrolēt dzīvnieka rīcību, var atrasties suņu pastaigu laukumos un pilsētas zaļajā zonā, izņemot sekojošas vietas Limbažu novadā:
    1. publiskās pludmales;
    2. parki;
    3. bērnu rotaļu laukumi;
    4. stadioni un sporta laukumi;
    5. vietas, kur izvietotas speciālās aizlieguma zīmes.
17. **Klaiņojošo vai bezpalīdzības stāvoklī nonākušu Mājas (istabas) dzīvnieku izķeršana**
18. Mājas (istabas) dzīvnieki, kuri palikuši bez pajumtes un īpašnieka vai turētāja aprūpes uzskatāmi par klaiņojošiem. Par klaiņojošu mājas (istabas) dzīvnieku nav uzskatāms sterilizēts kaķis, kas uzturas pilsētas dzīvojamo māju tuvumā.
19. Limbažu novada teritorijā klaiņojošo vai bezpalīdzības stāvoklī nonākušo mājas (istabas) dzīvnieku izķeršanu normatīvajos aktos noteiktajā kārtībā un nogādāšanu dzīvnieku patversmē, kā arī informācijas pieejamību un informācijas aktualizāciju par dzīvnieku izķeršanu organizē un nodrošina pašvaldības policija vai institūcija, komersants ar kuru pašvaldība noslēgusi līgumu par mājas (istabas) dzīvnieku ķeršanu un izmitināšanu.
20. Ja pēc mājas (istabas) dzīvnieka identifikācijas datiem ir iespējams noteikt mājas (istabas) dzīvnieka īpašnieku vai turētāju un mājas (istabas) dzīvnieku iespējams nogādāt īpašniekam vai turētājam, tad mājas (istabas) dzīvnieka īpašnieks vai turētājs maksā dzīvnieka noķeršanas un transportēšanas izdevumus.
21. Ja nav iespējams noteikt mājas (istabas) dzīvnieka īpašnieku vai turētāju, mājas (istabas) dzīvnieku nogādā patversmē.
22. Ja ar mājas (istabas) dzīvnieka īpašnieku vai turētāju nav iespējams sazināties vai īpašnieks vai turētājs tiek noskaidrots vēlāk, kad mājas (istabas) dzīvnieks jau ir ievietots dzīvnieku patversmē, tad mājas (istabas) dzīvnieka īpašnieks vai turētājs samaksā visus izdevumus, kas saistīti ar mājas (istabas) dzīvnieka izķeršanu un transportēšanu, kā arī dzīvnieku patversmes izmaksas, kas saistītas ar mājas (istabas) dzīvnieka izmitināšanu un aprūpi, saskaņā ar patversmes cenrādi.
23. Mājas (istabas) dzīvnieku, var eitanizēt normatīvajos aktos noteiktajā kārtībā vai atdot turējumā citai personai, ja 14 dienu laikā pēc mājas (istabas) dzīvnieka ievietošanas dzīvnieku patversmē tā īpašnieks tam piederošo mājas (istabas) dzīvnieku neizņem no patversmes vai mājas (istabas) dzīvnieks nav identificējams.
24. Limbažu novada administratīvajā teritorijā no sabiedriskām vietām bojā gājušo mājas (istabas) dzīvnieku līķus savāc institūcija vai komersants ar kuru pašvaldība noslēgusi attiecīgu līgumu.
25. No izdevumiem, kas saistīti ar mājas (istabas) dzīvnieka noķeršanu, transportēšanu, izmitināšanu un aprūpi, var tikt atbrīvoti tie mājas (istabas) dzīvnieku īpašnieki (turētāji), kas pieļāvuši dzīvnieka klaiņošanu objektīvu iemeslu dēļ (īpašnieka (turētāja) ievietošana slimnīcas stacionārā vai tamlīdzīgi), kas tiek pamatoti ar attaisnojušiem dokumentiem.
26. **Saistošo noteikumu izpildes kontrole un administratīvā atbildība par saistošo noteikumu neievērošanu**
27. Noteikumu prasību izpildi kontrolē, administratīvā pārkāpuma procesu ir tiesīgas veikt Limbažu novada Pašvaldības policijas amatpersonas.

*(grozījumi izdarīti ar Limbažu novada pašvaldības 23.07.2020. saistošajiem noteikumiem Nr.22)*

1. Par šo saistošo noteikumu pārkāpumiem piemēro brīdinājumu vai naudas sodu līdz 20 naudas soda vienībām.

*(grozījumi izdarīti ar Limbažu novada pašvaldības 23.07.2020. saistošajiem noteikumiem Nr.22)*

1. *(svītrots ar Limbažu novada pašvaldības 23.07.2020. saistošajiem noteikumiem Nr.22).*
2. **Noslēguma jautājums**
3. Ar šo noteikumu spēkā stāšanās brīdi, atzīt par spēku zaudējušiem Limbažu novada domes 2014.gada 24.aprīļa saistošos noteikumus Nr.13 „Mājas dzīvnieku turēšanas kārtība Limbažu novadā”.

Limbažu novada pašvaldības

Domes priekšsēdētājs /paraksts/ D.Zemmers